CELEX: 62011CN0613
Language: da
Date: 2011-11-30 00:00:00
Title: Sag C-613/11: Sag anlagt den 30. november 2011 — Europa-Kommissionen mod Den Italienske Republik

4.2.2012   
            
            
               DA
            
            
               Den Europæiske Unions Tidende
            
            
               C 32/16
            
         Sag anlagt den 30. november 2011 — Europa-Kommissionen mod Den Italienske Republik
   (Sag C-613/11)
   2012/C 32/29
   Processprog: italiensk
   
      Parter
   
   
      Sagsøger: Europa-Kommissionen (ved B. Stromsky og D. Crespan, som befuldmægtigede)
   
      Sagsøgt: Den Italienske Republik
   
      Sagsøgerens påstande
   
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 2 og 5 i Kommissionens beslutning [2008/92/EF] af 10. juli 2007 om en italiensk ordning om statsstøtte til rederisektoren på Sardinien (meddelt den 11.7.2007 og offentliggjort i EUT L 29 af 2.2.2008, s. 24), idet den ikke har vedtaget alle de bestemmelser, der er nødvendige for at tilbagesøge den statsstøtte, som er erklæret ulovlig og uforenelig med det indre marked ved denne beslutning.
            
         
               —
            
            
               Den Italienske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Fristen for gennemførelse af beslutning 2008/92 udløb den 11. september 2007.
   Den Italienske Republik har på nuværende tidspunkt endnu ikke fuldt ud tilbagesøgt den statsstøtte, som er erklæret ulovlig ved den omhandlede beslutning og har ikke oplyst Kommissionen om en sådan tilbagesøgning. De juridiske og praktiske vanskeligheder, som Italien har henvist til for at begrunde forsinkelsen med hensyn til gennemførelsen af denne beslutning, kan ikke udgøre en absolut umulighed af tilbagesøgningen i overensstemmelse med Domstolens praksis, og Italien har aldrig påberåbt sig en sådan absolut umulighed.
   Kommissionen gør i øvrigt gældende, at Italien med forsinkelse har oplyst den om forløbet af den nationale procedure til gennemførelse af denne beslutning og herved har tilsidesat den oplysningspligt, som følger af den omhandlede beslutning såvel som princippet om loyalt samarbejde.